b'\n_START_ARTICLE_\nKeijo Koivum\xc3\xa4ki\n_START_PARAGRAPH_\nKeijo Olavi Koivum\xc3\xa4ki (s. 4. marraskuuta 1926 Helsinki) on suomalainen kilpasoutaja._NEWLINE_Koivum\xc3\xa4ki edusti Suomea Helsingin olympialaisissa 1952 veljens\xc3\xa4 Eeron kanssa pariairokaksikossa, jossa he karsiutuivat ker\xc3\xa4ilyeriss\xc3\xa4. Koivum\xc3\xa4ki kilpaili Ruotsi-maaottelussa vuosina 1952 ja 1954._NEWLINE_Seuratasolla Koivum\xc3\xa4ki edusti helsinkil\xc3\xa4ist\xc3\xa4 Soutumiehi\xc3\xa4 ja Helsingin Soutuklubia. H\xc3\xa4n voitti Suomen-mestaruuden per\xc3\xa4miehett\xc3\xb6m\xc3\xa4ss\xc3\xa4 kaksikossa vuonna 1950 (Eero Koivum\xc3\xa4en kanssa), pariairokaksikossa 1951\xe2\x80\x931954 (ensimm\xc3\xa4inen Harri Granqvistin, muut Eero Koivum\xc3\xa4en kanssa) sek\xc3\xa4 kahdeksikossa 1947\xe2\x80\x931948._NEWLINE_Kilpauransa j\xc3\xa4lkeen Koivum\xc3\xa4ki toimi muun muassa Suomen Soutuliiton tiedotussihteerin\xc3\xa4, Soutumiesten rahastonhoitajana, puheenjohtajana ja valmentajana, Airo-lehden p\xc3\xa4\xc3\xa4toimittajana sek\xc3\xa4 radion, television ja eri lehtien avustajana.'